හිරු ප්‍රවෘත්ති අංශයට කළ විමසීමකදී ඔහු කියා සිටියේ සිද්ධිය සම්බන්ධයෙන් විමර්ශන සිදුකිරීමට සෞඛ්‍ය අමාත්‍යාංශ පරිශ්‍රයේ සවිකර ඇති සී.සී.ටී.වී කැමරා දර්ශන ලබා ගැනීමට බලාපොරොත්තු වන බවයි.කෙසේ වෙතත්, අන්තර් විශ්වවිද්‍යාලයීය ශිෂ්‍ය බල මණ්ඩලයේ කැවුම්කරු ලහිරු වීරසේකර සදහන් කළේ රාජ්‍ය දේපල හානි කිරීමේ වගකීම පොලිසිය භාර ගත යුතු බවයි.මාලඹේ පෞද්ගලික වෛද්‍ය විද්‍යාලයට එරෙහිව අන්තර් විශ්වවිද්‍යාලයීය ශිෂ්‍ය බල මණ්ඩලය සහ වෛද්‍ය පීඨ ශිෂ්‍ය ක්‍රියාකාරී කමිටුව එක්ව සංවිධාන කළ විරෝධතාවට සෞඛ්‍ය අමාත්‍යංශ පරිශ්‍රය තුලදී ප්‍රහාරයක් එල්ල වුණේ ඊයේ පස්වරුවේයි.එහිදී පොලිසිය සමඟ ඇති වූ කලහයෙන් තුවාල ලැබූ සරසවි සිසුන් 58 දෙනෙකු තවදුරටත් කොළඹ ජාතික රෝහලේ නේවාසිකව ප්‍රතිකාර ලබනවා.